'એ વિસ્તાર શૈક્ષણિક ઝોન છે. બાલમંદિરથી માંડીને મેડિકલ કોલેજ સુધીનું આખું શૈક્ષણિક સંકુલ આપણે ઊભું કરીશું.' વિભાકરની આંખ સામે ભવિષ્યનું દૃશ્ય તરવરતું હતું. 'તમામ પ્રકારની એન્જિનિયરિંગ કોલેજો, આ તમામ શિક્ષણ સંસ્થાઓ આવતી કાલે ટંકશાળ બનશે. આપણા માટે નહીં વિચારવાનું.' એણે આદિત્ય અને ભાસ્કર સામે જોયું. 'આકાશ અને ભૌમિકને એ આખુંય શિક્ષણધામ વારસામાં મળે તો એમણે બીજું કશુંય કરવાની જરૂર ના પડે.'